**Rīkojuma projekta „Par finanšu līdzekļu piešķiršanu Iekšlietu ministrijai ar transportlīdzekļu iegādi saistītu izdevumu segšanai Latvijas Republikas prezidentūras Eiropas Savienības Padomē pasākumu nodrošināšanai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva.Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punkts, kas paredz, ka no budžeta programmas „Līdzekļi neparedzētiem gadījumiem” līdzekļus piešķir valsts pamatbudžeta apropriācijās neparedzētiem izdevumiem valstiski īpaši nozīmīgiem pasākumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Iekšlietu ministrija saskaņā ar Latvijas prezidentūras Eiropas Savienības Padomē sekretariāta 2012.gada 24.aprīļa vēstuli Nr.11/9 „Par papildus finansējuma pieprasījumiem 2013.-2015.gadam Latvijas prezidentūras ES Padomē nodrošināšanai” un Ministru kabineta 2012.gada 24.aprīļa protokollēmuma (prot. Nr.22 52.§) 3.punktu iesniedza Latvijas prezidentūras Eiropas Savienības Padomē (turpmāk – Prezidentūra) sekretariātam papildus nepieciešamā finansējuma pieprasījumu 2013.-2015.gadam Prezidentūras drošības pasākumu nodrošināšanai. Taču Iekšlietu ministrijas 2012.gada 18.maija vēstulē Nr.1-40/1526 „Par papildu nepieciešamo finansējumu Latvijas prezidentūras Eiropas Savienības Padomē nodrošināšanai” minētais transportlīdzekļu pieprasījums, kas paredzēja nodrošināt Valsts policiju 2014.gadā ar vienu bruņumašīnu un 40 vieglajiem automobiļiem neguva atbalstu, un finanšu līdzekļi netika piešķirti sakarā ar ierobežoto finansējumu Prezidentūras nodrošināšanai.Prezidentūras laikā Valsts policijai atbilstoši Ministru kabineta 2003.gada 25.jūnija noteikumu Nr.340 „Kārtība, kādā Drošības policija veic aizsargājamo amatpersonu aizsardzību (apsardzi)” 9., 12. un 15.punktam būs jānodrošina ap 200 dažāda līmeņa un satura pasākumi, kuru laikā būs jāveic Eiropas Savienības (turpmāk – ES) valstu līderu, dažādu ekspertu un nozaru ministru, kā arī delegāciju drošības pasākumu nodrošināšana. Prezidentūras laikā notiks virkne ES un trešo valstu daudzpusējas sanāksmes, tajā skaitā Austrumu partnerības samits (turpmāk – Samits), kura laikā vienlaicīgi būs jāpavada līdz 45 transportlīdzekļiem lielas kolonnas. Sadarbība ar Austrumu partnerības valstīm (Armēnija, Azerbaidžāna, Baltkrievija, Gruzija, Moldova, Ukraina) ir Latvijas ārpolitikas prioritāte. Organizējot Samitu, Latvija aktīvi virzīs Austrumu partnerības politiku ES līmenī, tā sekmējot Austrumu partnerības valstu tuvināšanos ES, kā arī īstenos savas nacionālās intereses, attīstot divpusējo sadarbību ar ārvalstīm. Samita laikā Latvijā ieradīsies valstu un valdību vadītāji no visām ES dalībvalstīm un Austrumu partnerības valstīm, kā arī ES institūciju pārstāvji. Samita organizēšanu Prezidentūras laikā ir apstiprinājusi Eiropadome. Visa Samita norises laikā visām delegācijām (plānotais delegāciju skaits – 42) būs jānodrošina netraucēta un droša pārvietošanās policijas eskorta pavadībā. 2015.gada pirmajā pusē Prezidentūras laikā Latvijā tiek plānotas arī ministru līmeņa daudzpusējas starptautiskas tikšanās. Rīgā ieradīsies virkne Apvienoto Nāciju Organizācijas dalībvalstu ārlietu ministru, turklāt ES dalībvalstu ārlietu ministri regulāri tiksies ārlietu padomē, kas notiek ES prezidējošajā valstī, līdz ar to pusgada laikā ārvalstu ministri apmeklēs Latviju vairākas reizes. Ārlietu ministru un aizsardzības ministru neformālo tikšanos laikā (plānotais delegāciju skaits – 40) netraucēta un droša pārvietošanās policijas eskorta pavadībā būs jānodrošina no lidostas „Rīga” līdz attiecīgajai viesnīcai un no viesnīcas līdz lidostai „Rīga”. No viesnīcām, pasākumu un vakariņu norises vietām un atpakaļ delegācijas pārvietosies ar autobusiem, kuriem arī būs jānodrošina netraucēta un droša pārvietošanās policijas eskorta pavadībā. Prezidentūras laikā tiks organizēta Eiropas un Āzijas izglītības ministru konference, kā arī Eiropas un Āzijas ārlietu ministru tikšanās, kurā piedalīsies ES dalībvalstu, 17 Āzijas valstu, Austrālijas, Jaunzēlandes, Norvēģijas, Krievijas, Šveices, Eiropas Komisijas, kā arī Dienvidaustrumāzijas Nāciju Asociācijas sekretariāta pārstāvji. Tāpat Prezidentūras laikā Latvijā notiks virkne augsta līmeņa konferences un semināri par aktuāliem ES darba kārtības jautājumiem. Katrā no šiem pasākumiem, izņemot Samitu, vienlaicīgi būs jāveic vismaz 30 transportlīdzekļu lielu kolonnu pavadīšana, neskaitot to, ka būs nepieciešams papildus nodrošināt pavadīšanu apsargājamo amatpersonu ģimenes locekļiem, bagāžai, kā arī jāparedz rezerves automašīnu esamība. Lai realizētu šādu transportlīdzekļu kolonnu pavadīšanu, ir nepieciešamas 60 līdz 100 automašīnas ar Latvijas valsts standartā noteikto policijas transportlīdzekļa speciālo krāsojumu, speciālām gaismas un skaņas signālu ierīcēm. Turklāt, lai veiktu drošu kolonnu pavadīšanu, tiks izmantoti visi Valsts policijas rīcībā esošie motocikli, tādējādi nodrošinot maksimālu mobilitāti. Motociklu skaits, kuri tiks izmantoti gan kolonnu pavadīšanā, gan atbalsta nodrošināšanai, veicot transportlīdzekļu kolonnu pavadīšanu, ir nepietiekošs. Kā liecina Lietuvas pieredze, tās prezidentūras laikā transportlīdzekļu kolonnu pavadīšanā vienlaikus tika iesaistītas pat 90 automašīnas. Prezidējošā valsts ir atbildīga par visu iepriekš minēto pasākumu sekmīgu norisi, kura nav iespējama bez tās dalībnieku drošības nodrošināšanas. Netraucēta un droša pārvietošanās policijas eskorta pavadībā būs jānodrošina visos A pakalpojumu nodrošinājuma līmeņa pasākumos. Šobrīd ir paredzēts, ka Prezidentūras laikā norisināsies 14 A pakalpojumu nodrošinājuma līmeņa pasākumi. Plānots, ka jau 2015.gada janvāra sākumā notiks Prezidentūras atklāšanas pasākums, kura laikā Rīgā ieradīsies Eiropas parlamenta priekšsēdētājs, Eiropadomes priekšsēdētājs, Eiropas Komisijas vadītājs un 27 komisāri. 2015.gadā ir plānots, ka Latvijā ieradīsies ap 75 valstu delegācijas, kuru drošības pasākumu nodrošināšanai tiks izmantoti arī Valsts policijas rīcībā esošie resursi, tai skaitā, Valsts policijas lietošanā esošās automašīnas un patruļmotocikli. Valsts policija, izvērtējot Valsts policijas autoparka stāvokli, konstatē, ka tai nav pietiekoša skaita automašīnu, lai nodrošinātu Samita dalībnieku drošību aizsargājamo amatpersonu pārvietošanās laikā, kā arī nav neviena speciāli transportlīdzekļu kolonnu pavadīšanas nodrošināšanai paredzēta eskorta motocikla. Turklāt, noslēdzoties Prezidentūrai, iegādātās automašīnas un motocikli tiks izmantoti ceļu satiksmes uzraudzības veikšanai, tādējādi nodrošinot 2010.gadā jūlijā Eiropas Komisijas pieņemtās Ceļu satiksmes drošības programmas 2011.– 2020.gadam izvirzītā mērķa realizēšanu – nākamajos desmit gados bojāgājušo skaitu uz Eiropas ceļiem samazinātu vēl uz pusi. Atbilstoši Eiropas Komisijas pieņemtajai Ceļu satiksmes drošības programmai 2011.–2020.gadam un Latvijas Republikas Ministru kabineta apstiprinātajā Ceļu satiksmes drošības plānā 2014.–2016.gadam izvirzītajām prioritātēm Valsts policija, veicot ceļu satiksmes uzraudzību, pievērsīs īpašu uzmanību mazaizsargāto satiksmes dalībnieku uzraudzībai (gājēju un velosipēdistu drošība); drošības jostu un citu drošības līdzekļu (bērnu sēdeklīši, aizsargķiveres) lietošanas noteikumu kontrolei; motociklistu un citu divriteņu motorizētu transportlīdzekļu kontrolei; atļautā braukšanas ātruma kontrolei; transportlīdzekļu vadīšanai alkoholisko, narkotisko un psihotropo vielu ietekmē; kravas automobiļu un autobusu kontrolei. Lai sasniegtu izvirzītos mērķus, Valsts policijai būtiski jāpastiprina ceļu satiksmes uzraudzība, ko nav iespējams realizēt ar šobrīd Valsts policijas rīcībā esošo ceļu satiksmes uzraudzībai paredzēto automašīnu un motociklu skaitu. Līdz ar to, noslēdzoties Prezidentūrai, iegādātās automašīnas un motocikli tiks izmantoti ceļu satiksmes uzraudzības veikšanai, kā arī, lai Valsts policijas Galvenās kārtības policijas pārvaldes Satiksmes drošības pārvaldes Satiksmes uzraudzības un koordinācijas biroja Speciālo uzdevumu nodaļa (turpmāk – Nodaļa) nodrošinātu transportlīdzekļu kolonnu pavadīšanas saskaņā ar Ministru kabineta 2003.gada 25.jūnija noteikumiem Nr.340 „Kārtība, kādā Drošības policija veic aizsargājamo amatpersonu aizsardzību (apsardzi)”. Jāatzīmē, ka Ceļu satiksmes drošības plāna 2014.–2016.gadam 5.tabulas „Ceļu satiksmes dalībnieku uzraudzības kontrole” II. sadaļas 6.punktā paredzēts papildu nepieciešamais finansējums laika posmā no 2014. līdz 2016.gadam 4064,9 tūkst. *euro* apmērā Valsts policijas nodrošināšanai ar ceļu satiksmes uzraudzības veikšanai nepieciešamajiem transportlīdzekļiem (automašīnas un motocikli), kas aprīkoti ar navigācijas iekārtām, video aparatūru un datoriem ar iespēju piekļūt attiecīgajām datubāzēm. 2015.gadā papildu finansējums nepieciešams piecdesmit rūpnieciski ražotu satiksmes uzraudzībai paredzētu automašīnu un trīsdesmit rūpnieciski ražotu satiksmes uzraudzībai paredzētu motociklu iegādei. Izanalizējot situāciju ar Valsts policijas rīcībā esošo autoparku, pastāv augsts risks, ka 2015.gadā Valsts policija nespēs nodrošināt kolonnu pavadīšanu Prezidentūras laikā, jo Valsts policijas īpašumā šobrīd ir 285 vieglās operatīvās automašīnas ar Latvijas valsts standartā noteikto policijas transportlīdzekļa speciālo krāsojumu, speciālām gaismas un skaņas signālu ierīcēm (trafarētas automašīnas) un turējumā atrodas 305 trafarētas automašīnas. Jāņem vērā, ka 2014.gadā Valsts policija plāno norakstīt un izslēgt no grāmatvedības reģistriem 30 trafarētas automašīnas, bet 2015.gadā – 25 trafarētas automašīnas; kopā 55 trafarētas automašīnas jeb 19,3% no Valsts policijas īpašumā esošo trafarēto automašīnu kopskaita. Valsts policijā transportlīdzekļu kolonnu pavadīšanu nodrošināšana Nodaļa saskaņā ar Ministru kabineta 2003.gada 25.jūnija noteikumiem Nr.340 „Kārtība, kādā Drošības policija veic aizsargājamo amatpersonu aizsardzību (apsardzi)”. Lai veiktu šo uzdevumu, Valsts policijas rīcībā ir 19 2006.gada izlaiduma Volvo S60 automašīnas (vidējais nobraukums ir 206 593 km) (skatīt 1.tabulu), kuru tehniskais stāvoklis jau šobrīd ir kritisks, par ko liecina vairāki gadījumi, kad, veicot kolonnu pavadīšanu *euro* valūtas priekšpiegādes laikā, automašīnas tehnisku iemeslu dēļ (sabojājās bremžu sistēma, stūres iekārta, sajūgs u.tml.) nespēja turpināt ceļu. Piemēram, 2014.gada 16.janvārī, veicot šādas kolonnas pavadīšanu no Rīgas uz Daugavpili, pavadošai policijas automašīnai sabojājās bremžu sistēma, kā rezultātā kolonnas pavadīšana bija jāveic ar vienu policijas automašīnu, tādējādi apdraudot ceļu satiksmes un pavadāmo materiālo vērtību drošību. Ņemot vērā to, ka minētās automašīnas būs jāekspluatē arī kārtējā gada laikā, to tehniskais stāvoklis tikai pasliktināsies, tādējādi būtiski apdraudot iespēju nodrošināt kolonnu pavadīšanu Prezidentūras laikā. Turklāt jāņem vērā, ka, nododot Nodaļas rīcībā uz Prezidentūras laiku trafarētas automašīnas no citām Valsts policijas struktūrvienībām, nevarēs īstenot Valsts policijas funkcijas nepieciešamajā līmenī (2014.gada līmenī). Piemēram, Valsts policijas Rīgas reģiona pārvaldes Kārtības policijas pārvaldes Patruļpolicijas pārvaldes Ceļu policijas bataljona rīcībā esošās automašīnas novirzot transportlīdzekļu kolonnu pavadīšanas nodrošināšanai, tiks būtiski apdraudēta ceļu satiksmes drošības uzraudzība. Lai Valsts policija atbilstoši kompetencei īstenotu valsts politiku noziedzības apkarošanas un sabiedriskās kārtības un drošības aizsardzībā, kā arī personu tiesību un likumīgo interešu aizsardzībā, nodrošinātu uzdevumus un funkcijas, kas noteiktas likumā „Par policiju” un citos normatīvajos aktos, kas regulē Valsts policijas darbību, un tajā pašā laikā nodrošinātu transportlīdzekļu kolonnu pavadīšanu Prezidentūras laikā, ir nepieciešams papildus iegādāties minimāli 20 trafarētas automašīnas, kas, beidzoties Prezidentūrai, tiktu nodotas Nodaļai transportlīdzekļu kolonnu pavadīšanas nodrošināšanai un ceļu satiksmes uzraudzības veikšanai. Savukārt, šobrīd Nodaļas rīcībā esošās automašīnas tiktu nodotas citām Valsts policijas struktūrvienībām to uzdevumu izpildes nodrošināšanai, aizstājot norakstītās automašīnas. Lai nodrošinātu aizsargājamo amatpersonu aizsardzību braukšanas laikā, kolonnai jāspēj dinamiski paātrināties, mainīt kustības virzienu vai maršrutu, neizjaucot kolonnas ierindu, tādējādi izvairoties no iespējamiem apdraudējumiem. Jāatzīmē, ka uz jaudīgu automašīnu izmantošanu, veicot kolonnu pavadīšanu, vairākkārt norādījusi Drošības policija. Turklāt, Drošības policijas ieskatā kolonnu pavadīšanai nav vēlams izmantot dažādu tipu automašīnas (mikroautobusus, apvidus automobiļus, vieglos pasažieru (MPV tipa) u.tml.), jo šajā gadījumā, ņemot vērā automašīnu dažādās tehniskās iespējas un konstrukcijas īpatnības, tiek apgrūtināta vienmērīga kolonnas kustība, īpaši, ja nepieciešams straujš paātrinājums, apgrūtināta pārredzamība u.tml.2015.gada 21. un 22.maijā notiks vērienīgs Samits, kura laikā vienlaicīgi būs jāpavada 45 transportlīdzekļu lielas kolonnas. Lai nodrošinātu šo pasākumu, papildus nepieciešami 20 motocikli eskorta nodrošināšanai, vienlaikus izmantojot visus Valsts policijas rīcībā esošos patruļmotociklus. Valsts policijas rīcībā ir 34 patruļmotocikli un nav neviena motocikla eskorta nodrošināšanai. Atbilstoši Ministru kabineta 2006.gada 19.decembra noteikumu Nr.1065 „Valsts policijas materiāltehniskās apgādes normas” (turpmāk – noteikumi Nr.1065) 4.pielikumam Valsts policija ir jānodrošina ar 20 motocikliem eskorta nodrošināšanai. Atbilstoši noteikumu Nr.1065 4.pielikumam motociklu eskorta nodrošināšanai un patruļmotociklu nobraukums ir 50 000 km. Jau šobrīd daļa no patruļmotocikliem ir sliktā tehniskā stāvoklī, un to nobraukums pārsniedz noteikumos Nr.1065 noteikto nobraukumu (skatīt pielikuma 2.tabulu), tādēļ jo svarīgāka ir motociklu eskorta nodrošināšanai iegāde. Katram motociklam ir piesaistīti divi policijas darbinieki (katram policijas darbiniekam ir viens motociklista ekipējuma komplekts), līdz ar to nepieciešami 108 motociklista ekipējuma komplekti. Šobrīd nav iespējams izmantot visus patruļmotociklus, jo nepietiek motociklistu ekipējuma komplektu. Turklāt, Ministru kabineta 2009.gada 10.februāra noteikumos Nr.137 „Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpu un atšķirības zīmju aprakstu, speciālā apģērba, individuālo aizsardzības līdzekļu, ekipējuma un inventāra veidiem un to izsniegšanas normām” paredzētais motociklista ekipējums (zābaki, cimdi, ķivere, virsvalks vai motociklistu virsjaka un puskombinezons (ar aizsargbruņām uz pleciem, muguras, elkoņiem un ceļiem), baltā ieroču josta ar uzkabi, plānā un biezā termoveļa) ir nolietojies un nav ekspluatējams. Viena komplekta vidējā cena ir 2362 *euro* (skatīt pielikuma 3.tabulu). Motociklistu ekipējuma komplektu iegāde nodrošinās arī motociklistu vienotu vizuālo tēlu (apģērbs vizuāli neatšķirsies atkarībā no nolietojuma), radot ārvalstu amatpersonām pozitīvu priekšstatu par valsti.Rīkojuma projekta 1.punkts paredz, ka, lai segtu izdevumus, kas saistīti ar transportlīdzekļu (20 automašīnas un 20 motocikli) iegādi un to apdrošināšanu, kā arī motociklista ekipējuma (108 komplekti) iegādi, lai nodrošinātu transportlīdzekļu kolonnu pavadīšanu Latvijas prezidentūras Eiropas Savienības Padomē laikā ir nepieciešams pārdalīt finansējumu no Iekšlietu ministrijas budžeta apakšprogrammas 40.02.00 „Nekustamais īpašums un centralizētais iepirkums” ilgtermiņa saistību pasākumam „Latvijas Republikas un Krievijas Federācijas valsts robežas demarkācija” 2014.gadā neapgūtā finansējuma 373 395 *euro* apmērā uz Iekšlietu ministrijas budžeta apakšprogrammu 06.01.00 „Valsts policija” un no Iekšlietu ministrijas budžeta programmas 10.00.00 „Valsts robežsardzes darbība” ilgtermiņa saistību pasākumam „Latvijas Republikas un Krievijas Federācijas valsts robežas demarkācija” 2014.gadā neapgūtā finansējuma 964 030 *euro* apmērā uz Iekšlietu ministrijas budžeta apakšprogrammu 06.01.00 „Valsts policija”, kā arī no Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Iekšlietu ministrijai (Valsts policijai) 1 163 417 *euro* (budžeta apakšprogramma 06.01.00 „Valsts policija”).Attiecībā uz ilgtermiņa saistību pasākumu „Latvijas Republikas un Krievijas Federācijas valsts robežas demarkācija” jānorāda, ka jau 2009.gada beigās tika apstiprināta Latvijas un Krievijas demarkācijas komisija, kuras uzdevums bija noteikt un apzīmēt abu valstu robežu dabā. Latvijas–Krievijas robežas demarkācijas darbi tiek veikti vienlaicīgi atbilstoši komisijas pieņemtajiem lēmumiem, bet tā kā atsevišķos jautājumos abu pušu viedoklis ne vienmēr sakrīt, tad bija nepieciešams vairāk laika kā sākotnēji tika plānots. 2013.gada 12.-14.februārī Rīgā notikušajā Kopējās Latvijas – Krievijas komisijas sēdē tika apstiprināta valstu robežas līnijas izvietošana dabā no 500. līdz 559.robežzīmei, bet netika panākta vienošanās par robežas līnijas apstiprināšanu no 300. līdz 500.robežzīmei. Šis process izrādījās laikietilpīgs un ilgstošāks nekā sākotnēji tika plānots. Lēmumi par atsevišķiem robežas līnijas posmiem tika pieņemti arī 2013.gada oktobrī un apstiprināti 2013.gada novembrī, bet joprojām netika panākta vienošanās par visu robežas līnijas atrašanās vietas noteikšanu dabā. Galīgā vienošanās par atlikušo robežas posmu nospraušanu dabā tika panākta tikai 2014.gada 19.-23.maijā Pleskavā notikušajā kopējā Latvijas–Krievijas komisijas sēdē. Līdz ar to, ieilgstot abu valstu robežas līnijas saskaņošanai dabā, būtiski aizkavējās plānoto darbu izpilde. Sakarā ar to 2014.gadā tiek plānots, ka tiks veikta atlikušo robežstabu iebūve un tikai daļēja 12 m platās joslas apauguma novākšana. Atlikušos darbus plānots pabeigt 2015.gadā. Zemes īpašumu sakārtošanu aizkavē gan ilgstošais Kopējās Krievijas – Latvijas demarkācijas komisijas saskaņošanas process par robežas līnijas atrašanās vietas noteikšanu dabā, gan nepieciešamība veikt privātīpašnieku zemes robežu aktualizēšanu, jo Nekustamā īpašuma valsts kadastra sistēmā (NĪVKIS) reģistrētie dati neatbilst reālajai situācijai sakarā ar privātīpašnieku pirmreizēji nekvalitatīvi veiktajiem zemes robežu iemērīšanas darbiem un to, ka dati nav aktualizēti. Bez tam saskaņā ar Valsts zemes dienesta sniegto informāciju 32 atsavināmajām zemes vienībām vēl nevar tikt veikta uzmērīšana, jo informācija par robežstabu uzstādīšanas nepieciešamību būs pieejama tikai pēc objektu apsekošanas dabā. Papildus minētajam, veicot nekustamo īpašumu atsavināšanas procesu, tika konstatēti gadījumi, kad zemes īpašnieks nepiekrīt zemes piespiedu atsavināšanas nosacījumiem, kā rezultātā būs nepieciešams veikt zemes piespiedu atsavināšanu, kas ir laikietilpīgs process, jo, iespējams, būs nepieciešams tiesvedības process, kas var ieilgt. Tāpat starp atsavināšanai paredzētajiem nekustamajiem īpašumiem ir tādi zemes gabali, kuru īpašnieki ir miruši un mantinieki vēl nav ieguvuši mantojuma tiesības likumā noteiktajā kārtībā, kā rezultātā ir nepieciešams noformēt mantojuma lietas. Ņemot vērā minēto, tiek plānots, ka zemes īpašumu uzmērīšanas un atsavināšanas process netiks pabeigts ātrāk kā 2015.gada beigās, bet, ja, būs nepieciešams uzsākt tiesvedības procesus par atsevišķu nekustamo īpašumu piespiedu atsavināšanu, tad pastāv iespēja, ka atsevišķi darbi tiks pabeigti tikai 2016.gadā.Ņemot vērā, ka Latvijas un Krievijas puse nevarēja vienoties par robežas līnijas vietas atrašanos dabā, tika kavēta robežas līnijas noteikšana un uzmērīšana dabā un īpašumu tiesības sakārtošana, kā arī 12 m joslas attīrīšana. Tādējādi izveidojas līdzekļu ekonomija ilgtermiņa saistību pasākumam „Latvijas Republikas un Krievijas Federācijas valsts robežas demarkācija” 2014.gadā 1 337 425 *euro* apmērā, tai skaitā:1. budžeta apakšprogrammā 40.02.00 „Nekustamais īpašums un centralizētais iepirkums” neapgūtais finansējums 373 395 *euro* apmērā;
2. budžeta programmā 10.00.00 „Valsts robežsardzes darbība” neapgūtais finansējums 964 030 *euro* apmērā.

Attiecībā uz finanšu līdzekļu piešķiršanu no valsts budžeta programmas 02.00.00 „Līdzekļi neparedzētiem gadījumiem” jānorāda, ka, pamatojoties uz likumprojekta „Grozījumi Valsts un pašvaldību institūciju amatpersonu un darbinieku atlīdzības likumā” (Nr: 1023/Lp11) anotācijā minēto, Iekšlietu ministrijai ir rezervēti 2014.gadā 3 611 314 *euro* veselības aprūpes un pabalstu izmaksai. Saistībā ar 2013.gada 19.decembrī pieņemto likumu „Grozījumi Valsts un pašvaldību institūciju amatpersonu un darbinieku atlīdzības likumā” un tā pārejas noteikumu 26.punktā noteikto amatpersonu veselības aprūpes uzlabošanu ar 2014.gada 1.janvāri, un saistībā ar Ministru kabineta 2010.gada 21.jūnija noteikumos Nr.569 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus” noteikto regulējumu, Iekšlietu ministrija ir arī sagatavojusi, saskaņojusi ar Finanšu ministriju un iesniegusi Valsts kancelejā rīkojuma. projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””, kas paredz piešķirt finansējumu Iekšlietu ministrijas veselības un sporta centram 506 478 *euro* apmērā (projektā prognozēts, ka 2014.gadam papildu veselības aprūpei būs nepieciešams finansējums ne vairāk kā 1 012 954 *euro*). Pēc 2014.gada 9 mēnešu budžeta izpildes rezultātiem Iekšlietu ministrija sākotnēji prognozēto izdevumu ietvaros sagatavos rīkojuma projektu papildu finanšu līdzekļu piešķiršanai no valsts budžeta programmas „Līdzekļi neparedzētiem gadījumiem” par atlikušo papildus nepieciešamo finanšu līdzekļu pieprasījumu, ja tas būs nepieciešams.Rīkojuma projekta 2.punkts paredz, ka jautājumu par papildu nepieciešamā finansējuma piešķiršanu un finansējuma avotiem Iekšlietu ministrijai ilgtermiņa saistību pasākumam „Latvijas Republikas un Krievijas Federācijas valsts robežas demarkācija” 2015.gadam 1 337 425 *euro* apmērā izskatīt Ministru kabinetā kopā ar Ārlietu ministrijas informatīvo ziņojumu „Par Latvijas un Krievijas kopīgās demarkācijas komisijas darba un tās lēmumu īstenošanas finansējumu 2014.-2015.gadam”.Rīkojuma projekta 3.punkts paredz, ka Iekšlietu ministrijai jauno transportlīdzekļu uzturēšana jānodrošina piešķirto budžeta līdzekļu ietvaros.Rīkojuma projekta 4.punkts paredz, ka Iekšlietu ministrijai jāprecizē koncepcijas projektā “Valsts policijas attīstības koncepcija” plānoto papildu nepieciešamo finansējumu transportlīdzekļu iegādei, ņemot vērā rīkojuma projekta 1.punktā atbalstīto papildu nepieciešamā finansējuma apmēru. |
| 3. | Projekta izstrādē iesaistītās institūcijas | Iekšlietu ministrija, Valsts policija. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: |  | 2 500 842 |  |  |  |
| 2.1. valsts pamatbudžets |  | 2 500 842 |  |  |  |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | -2 500 842 |  |  |  |
| 3.1. valsts pamatbudžets | 0 | -2 500 842 |  |  |  |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | 0 | 0 | 0 |
|  | 0 | 0 | 0 |
| 2 500 842 | 0 | 0 | 0 |
| 5. Precizēta finansiālā ietekme: | X | 0 |  |  |  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | **Iekšlietu ministrija – kopā** **2014.gadā – 2 500 842 *euro*****(budžeta apakšprogramma 06.01.00 „Valsts policija” (Valsts policija)**Ilgtermiņa saistību pasākuma „Latvijas Republikas un Krievijas Federācijas valsts robežas demarkācija” 2014.gadā neapgūto finansējumu 1 337 425 *euro* apmērā (tai skaitā, budžeta apakšprogrammā 40.02.00 „Nekustamais īpašums un centralizētais iepirkums” – 373 395 euro un budžeta programmā 10.00.00 „Valsts robežsardzes darbība” – 964 030 *euro*) paredzēts pārdalīt uz Iekšlietu ministrijas budžeta apakšprogrammu 06.01.00 „Valsts policija”, tai skaitā:* Preces un pakalpojumi (2000 EKK) – 40 305 *euro*;

Izmaksas, kas saistītas ar KASKO apdrošināšanu. Noteikumu Nr.1065 4.pielikumā noteikts, ka KASKO apdrošināšana jānodrošina katram līdz 3-5 gadus vecam automobilim. KASKO apdrošināšana vienai automašīnai izmaksā vidēji 3,89% no automašīnas vērtības, neieskaitot pievienotās vērtības nodokli (0,0389 x 67 000 *euro* x 20 automašīnas) kopā – 52 126 *euro*, no tiem 16 automašīnām – 40 305 *euro*.* Pamatkapitāla veidošana (5000 EKK) – 1 297 120 *euro*;

16 vieglo automobiļu ar rūpnieciski uzstādītu atbilstošu aprīkojumu (navigācijas iekārtas, radari, video aparatūra, datori ar iespēju piekļūt attiecīgajām datubāzēm u.tml.) iegādei (prognozētā vienas vienības iegādes cena – 81 070 *euro*) – 1 297 120 *euro*.No valsts budžeta programmas 02.00.00 „Līdzekļi neparedzētiem gadījumiem” paredzēts piešķirt Iekšlietu ministrijai (Valsts policijai) 1 163 417 *euro* (budžeta apakšprogramma 06.01.00 „Valsts policija”), tai skaitā:* Preces un pakalpojumi (2000 EKK) – 299 137 *euro*;
* Izmaksas, kas saistītas ar KASKO apdrošināšanu. Noteikumu Nr.1065 4.pielikumā noteikts, ka KASKO apdrošināšana jānodrošina katram līdz 3-5 gadus vecam automobilim. KASKO apdrošināšana vienai automašīnai izmaksā vidēji 3,89% no automašīnas vērtības, neieskaitot pievienotās vērtības nodokli (0,0389 x 67 000 *euro* x 20 automašīnas) kopā – 52 126 *euro*, no tiem 4 automašīnām – 11 821 *euro*;
* izmaksas, kas saistītas ar KASKO apdrošināšanu. Noteikumu Nr.1065 4.pielikumā noteikts, ka KASKO apdrošināšana jānodrošina katram līdz 5 gadus vecam motociklam eskorta nodrošināšanai. KASKO apdrošināšana vienam motociklam izmaksā vidēji 7% no motocikla vērtības, neieskaitot pievienotās vērtības nodokli (0,07 x 22 314 *euro x* 20 motocikli) –31 240 *euro*;
* izmaksas, kas saistītas ar sauszemes transportlīdzekļu (automašīnu) īpašnieku civiltiesiskās atbildības obligāto apdrošināšanu (40 *euro x* 20 automašīnas*) –* 800 *euro*;
* izmaksas, kas saistītas ar sauszemes transportlīdzekļu (motociklu) īpašnieku civiltiesiskās atbildības obligāto apdrošināšanu (9*euro x* 20 motocikli*) – 180 euro*;
* motociklista ekipējuma iegāde (108 komplekti – motociklista zābaki, motociklista cimdi, baltā ieroču josta ar uzkabi, plānā termoveļa, biezā termoveļa, virsvalks vai motociklistu virsjaka un puskombinezons (ar aizsargbruņām uz pleciem, muguras, elkoņiem un ceļiem), motociklista ķivere) – 255 096 *euro*;
* Pamatkapitāla veidošana (5000 EKK) – 864 280 *euro*;
* 4 vieglo automobiļu ar rūpnieciski uzstādītu atbilstošu aprīkojumu (navigācijas iekārtas, radari, video aparatūra, datori ar iespēju piekļūt attiecīgajām datubāzēm u.tml.) iegādei (prognozētā vienas vienības iegādes cena – 81 070 *euro*) – 324 280 *euro*;
* 20 motociklu eskorta nodrošināšanai ar rūpnieciski uzstādītu atbilstošu aprīkojumu (pretaizdzīšanas ierīce (dzinēja imobilaizers un signalizācija ar pulti), riepu spiediena kontrole, elektroniska stabilitātesunpretslīdes kontroles sistēma, radiosakaru traucējumu slāpēšanas sistēma, papildus dubļu aizsargs aizmugurējam ritenim (lai saudzētu aizmugurē uzstādītās radiosakaru ierīces), aizmugurējais koferis īpaši piemērots radiostacijas uzstādīšanai, rācijas antena (darbojas 403-430 Mhz diapazonā), elektroniski programmējama sirēna un skaļrunis, bākuguņu, sirēnas un skaļruņa vadības pults (ierīce), uzstādīts papildus akumulators un īpaši pielāgota elektrosistēma, kas nodrošina GPS (Global positioning system) raidītāja, bākuguņu, speciālo skaņas signālu un skaļruņa netraucētu darbību) u.tml.) iegādei (prognozētā vienas vienības iegādes cena – 27 000 *euro*) – 540 000 *euro.*
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Anotācijas II, IV, V, VI sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre I.Pētersone–Godmane

27.06.2014 12:08

3550

R.Nora, 67829546

raitis.nora@vp.gov.lv

A.Locs, 67208111

andris.locs@vp.gov.lv

N.Dorožko, 67075408

natalija.dorozko@vp.gov.lv

S.Frolova, 67219607

santa.frolova@iem.gov.lv